ΝΟΜΟΣ ΠΟΥ ΤΡΟΠΟΠΟΙΕΙ ΤΟΥΣ ΠΕΡΙ ΙΔΙΩΤΙΚΩΝ ΝΟΣΗΛΕΥΤΗΡΙΩΝ

(ΕΛΕΓΧΟΣ ΙΔΡΥΣΗΣ ΚΑΙ ΛΕΙΤΟΥΡΓΙΑΣ) ΝΟΜΟΥΣ ΤΟΥ 2001 ΕΩΣ 2019

|  |  |  |  |
| --- | --- | --- | --- |
|  | Η Βουλή των Αντιπροσώπων ψηφίζει ως ακολούθως: | | |
|  |  | | |
| Συνοπτικός τίτλος.  90(Ι) του 2001  193(Ι) του 2003  2(Ι) του 2004  93(Ι) του 2004  211(I) του 2004  213(I) του 2004  216(I) του 2004  110(I) του 2005  19(I) του 2006  29(I) του 2008  145(I) του 2009  129(I) του 2010  55(I) του 2011  32(Ι) του 2016  137(I) του 2016  77(I) του 2017  166(I) του 2017  58(Ι) του 2019. | 1. Ο παρών Νόμος θα αναφέρεται ως ο περί Ιδιωτικών Νοσηλευτηρίων (Έλεγχος Ίδρυσης και Λειτουργίας) (Τροποποιητικός) Νόμος του 2022 και θα διαβάζεται μαζί με τους περί Ιδιωτικών Νοσηλευτηρίων (Έλεγχος Ίδρυσης και Λειτουργίας) Νόμους του 2001 έως 2019 (που στο εξής θα αναφέρονται ως «ο βασικός νόμος») και ο βασικός νόμος και ο παρών Νόμος θα αναφέρονται μαζί ως οι περί Ιδιωτικών Νοσηλευτηρίων (Έλεγχος Ίδρυσης και Λειτουργίας) Νόμοι του 2001 έως 2022. | | |
|  |  | | |
| Τροποποίηση του Πρώτου Παραρτήματος του βασικού νόμου. | 2. Το Πρώτο Παράρτημα του βασικού νόμου τροποποιείται ως ακολούθως: | | |
|  |  | | |
|  | (α) | Με την αντικατάσταση στο Τμήμα Ε του Μέρους ΙΙΙ αυτού του σημείου της τελείας, αμέσως μετά τη λέξη «ασφαλείας» (δεύτερη γραμμή), με το σημείο της άνω και κάτω τελείας και την προσθήκη, αμέσως μετά, της ακόλουθης επιφύλαξης: | |
|  |  |  | |
|  |  | «Νοείται ότι, η ως άνω απαίτηση που αφορά χώρο προετοιμασίας με κατάλληλο εξαερισμό και κουβούκλιο ασφαλείας ικανοποιείται και σε περίπτωση που το ιδιωτικό νοσηλευτήριο έχει συνάψει συμφωνία και διατηρεί κατάλληλες συμβατικές δεσμεύσεις με εξειδικευμένα κέντρα διάλυσης κυτταροστατικών και άλλων εξειδικευμένων φαρμακευτικών προϊόντων.»· και | |
|  |  |  | |
|  | (β) | με την προσθήκη στο Μέρος ΧΙ αυτού, αμέσως μετά την παράγραφο (ια), της ακόλουθης νέας παραγράφου: | |
|  |  |  | |
|  |  | «(ιβ) | Έντυπο Παράδοση/Παραλαβή διαλυμένων φαρμάκων (διπλότυπο).». |
|  |  | | |

Αρ. Φακ.: 23.01.062.183-2021

ΕΠ/ΔΦ/ΘΗ